Hnutie 99%
považuje rozhodnutie inšpekcie na jednej strane za čiastočnú satisfakciu, no na strane druhej je neobyčajne alibistické, tvrdí Ivan Weiss
z 99%
.
Zdroj obrázku: Internet
Inšpekcia ministerstva vnútra podľa hnutia 99 % potvrdila, že Jaroslav Spišiak vystúpením na tlačovej konferencii, na ktorej pred voľbami informoval o údajnom podvode pri získavaní podpisov na hárky pod petíciou za vznik hnutia 99 %, porušil zákon
.
"Bývalý policajný prezident Spišiak nemal na takéto konanie právo. Vzhľadom na to, že už nie je príslušníkom polície, príslušné orgány nebudú ďalej vyšetrovať, prečo si toto právo osoboval a komu poškodením hnutia 99% urobil politickú službu,"
píše Ivan Weiss
z 99%
v stanovisku, ktoré poskytol agentúre SITA.
V uznesení vyšetrovateľa sa podľa jeho slov doslova uvádza, že "je nepochybné, že plk. JUDr. Jaroslav Spišiak konal v rozpore s ustanovením § 6 ods. 1 Trestného poriadku, čím jeho konanie vykazuje znaky disciplinárneho previnenia v zmysle § 52 ods. 1 zákona č. 73/1998 Z. z. o štátnej službe príslušníkov Policajného zboru."
Vyšetrovateľ zároveň podľa Weissa
konštatuje, že Spišiak bol 14. mája 2012 personálnym rozkazom ministra vnútra uvoľnený zo služobného pomeru a preto nie je možné voči nemu vyvodiť disciplinárnu zodpovednosť.
"Hnutie 99% považuje toto rozhodnutie inšpekcie na jednej strane za čiastočnú satisfakciu, no na strane druhej je neobyčajne alibistické. Trestné oznámenie na Jaroslava Spišiaka sme podali 7. marca, pričom vyšetrovateľ inšpekcie o ňom rozhodol až 22. mája, teda osem dní po tom, ako Spišiak odišiel z polície,"
myslí si Weiss
. Hnutie 99%
podľa neho nemôže dokázať, že vyšetrovateľ toto rozhodnutie odďaľoval do chvíle, až nebude Spišiak
príslušníkom Policajného zboru. "No keby ho chcel kryť, nekonal by inak,"
dodáva Weiss
, ktorý útok Spišiaka
proti 99%
považuje za ovplyvňovanie priebehu a výsledkov volieb.
Bývalý policajný prezident Spišiak
žiadne uznesenie nedostal, a tak sa k tejto veci vyjadriť nevie. "Som presvedčený, že som neporušil žiadny zákon ani nariadenie ministra vnútra,"
povedal agentúre SITA.
Hnutie 99%
poskytlo agentúre SITA kópiu uznesenia vyšetrovateľa, z ktorého vyplýva, že vyšetrovateľ odmietol pôvodné dve podania na vtedajšieho policajného prezidenta. Dôvodom týchto oznámení bolo vydanie pokynu policajného prezidenta, aby policajti po celom území Slovenska robili osobné previerky
a požadovali informácie od občanov, ktorí boli zapísaní na hárkoch tejto politickej strany. Okrem toho oznámenie podali aj pre tlačovú konferenciu, na ktorej Spišiak
informoval o priebehu a výsledkoch vyšetrovania vo veci podvodu v súvislosti s falšovaním zoznamov občanov, ktorí súhlasili so vznikom strany. Vyšetrovateľ však rozhodol, že Spišiak
sa nedopustil ani prečinu zneužitia právomocí verejného činiteľa, ani marenia prípravy a priebehu volieb.